CELEX: 32021R2092
Language: sl
Date: 2021-11-29 00:00:00
Title: Izvedbena uredba Komisije (EU) 2021/2092 z dne 29. novembra 2021 o dovoljenju za kalijev diformat kot krmni dodatek za prašiče pitance in odstavljene pujske (Besedilo velja za EGP)

30.11.2021   
               
               
                  SL
               
               
                  Uradni list Evropske unije
               
               
                  L 427/166
               
            
         IZVEDBENA UREDBA KOMISIJE (EU) 2021/2092
         z dne 29. novembra 2021
         o dovoljenju za kalijev diformat kot krmni dodatek za prašiče pitance in tekače
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1831/2003 določa dovoljevanje dodatkov za uporabo v prehrani živali ter razloge in postopke za izdajo takih dovoljenj.
                  
               
                     (2)
                  
                  
                     V skladu s členom 7 Uredbe (ES) št. 1831/2003 je bil vložen zahtevek za dovoljenje za kalijev diformat. Navedenemu zahtevku so bili priloženi zahtevani podatki in dokumenti iz člena 7(3) Uredbe (ES) št. 1831/2003.
                  
               
                     (3)
                  
                  
                     Zahtevek zadeva dovoljenje za kalijev diformat kot krmni dodatek za prašiče pitance in tekače ter njegovo uvrstitev v kategorijo dodatkov „tehnološki dodatki“.
                  
               
                     (4)
                  
                  
                     Evropska agencija za varnost hrane (v nadaljnjem besedilu: Agencija) je v mnenju z dne 5. maja 2021 (2) ugotovila, da kalijev diformat pod predlaganimi pogoji uporabe nima škodljivega vpliva na zdravje živali, varnost potrošnikov ali na okolje. Ugotovila je tudi, da snov sicer ne vzbuja pomislekov glede učinkov na dihala in kožo, je pa dražilna za oči. Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka. Agencija je tudi ugotovila, da je snov lahko učinkovita kot tehnološki dodatek v krmnih mešanicah. Potrdila je tudi poročilo o analiznih metodah krmnega dodatka v krmi, ki ga je predložil referenčni laboratorij, ustanovljen z Uredbo (ES) št. 1831/2003.
                  
               
                     (5)
                  
                  
                     Ocena kalijevega diformata je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedene snovi, kot je opredeljena v Prilogi k tej uredbi.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Snov iz Priloge, ki spada v kategorijo dodatkov „tehnološki dodatki“ in funkcionalno skupino „regulatorji kislosti“, se dovoli kot dodatek v prehrani živali pod pogoji iz navedene priloge.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. novembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 268, 18.10.2003, str. 29.
         
            (2)  EFSA Journal 2021;19(5):6617.
      
      
         
            PRILOGA
            
                        Identifikacijska številka dodatka
                     
                     
                        Dodatek
                     
                     
                        Sestava, kemijska formula, opis, analizna metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum izteka veljavnosti dovoljenja
                     
                  
                        mg/kg popolne krmne mešanice z 12-% vsebnostjo vlage
                     
                  
                        
                           Kategorija tehnoloških dodatkov
                        
                        
                           Funkcionalna skupina: regulatorji kislosti
                        
                     
                  
                        1j001
                     
                     
                        kalijev diformat
                     
                     
                        
                           Sestava dodatka
                        
                        kalijev diformat ≥ 98%
                     
                     
                        prašiči pitanci
                        tekači
                     
                     
                        –
                     
                     
                        –
                     
                     
                        6 000 
                     
                     
                        
                                    1.
                                 
                                 
                                    V navodilih za uporabo dodatka in premiksov se navedejo pogoji skladiščenja.
                                 
                              
                                    2.
                                 
                                 
                                    Najvišja vsebnost kalijevega diformata je 6 000  mg/kg popolne krmne mešanice z 12-odstotno vsebnostjo vlage, ne glede na to, ali se uporablja samostojno kot regulator kislosti ali v kombinaciji z drugimi viri kalijevega diformata.
                                 
                              
                                    3.
                                 
                                 
                                    Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za oči.
                                 
                              
                     
                        20. december 2031
                     
                  
                        
                           Lastnosti aktivne snovi
                        
                        kalijev diformat
                        št. CAS: 20642-05-1
                        št. EINECS: 243-934-6
                        C2H3O4K
                     
                  
                        
                           Analizna metoda
                            (1)
                        
                        Za določanje kalijevega diformata (kot skupne mravljične kisline) v krmnem dodatku, premiksu in krmnih mešanicah:
                        
                                    —
                                 
                                 
                                    ionska kromatografija z detekcijo na osnovi prevodnosti (IC-CD) – EN 17294
                                 
                              Za določanje kalija v krmnem dodatku:
                        
                                    —
                                 
                                 
                                    atomska absorpcijska spektrometrija (AAS) – EN ISO 6869 ali
                                 
                              
                                    —
                                 
                                 
                                    atomska emisijska spektrometrija z induktivno sklopljeno plazmo (ICP-AES) – EN 15510
                                 
                              
                  
               (1)  Podrobnosti o analiznih metodah so na voljo na naslednjem naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.